Skok (košarka)

Skok u košarci je jako bitan dio igre u kojem ekipa dolazi u posjed odbijene lopte nakon promašenog šuta na koš.

 Podjela skokova 
Skokove dijelimo na 2 osnovne kategorije: defanzivni i ofanzivni. 

Defanzivni skok je kad ekipa koja igra u napadu promaši šut, a igrači odbrambene ekipe dođu u posjed odbijene lopte. Ovi skokovi su mnogo češći, jer se igrači ekipe koja igra u odbrani nalaze na pozicijama koje su bliže košu.

Ofanzivni skok je kad ekipa koja promaši šut dođe u posjed odbijene lopte. Ovaj skok daje ekipi drugu priliku za postizanje koša tokom samog skoka ili organiziranjem novog napada.

 Skakači 
Skok se pripisuje igraču koji, nakon odbijene lopte, prvi dođe u njen potpuni posjed ili odbijenu loptu spremi u koš.

Najvažnije osobine dobrog skakača jesu visina i snaga, kao i dobar osjećaj za postavljanje ispod koša. Razumljivo je da najviše skokova naprave igrači koji igraju na pozicijama centra i krila zbog svoje visine, a i zbog svojih zadataka u toku utakmice.

Najbolji skakač u historiji NBA lige je Wilt Chamberlain, koji sa 23.924 skokova u karijeri drži uvjerljivo 1. mjesto. Također je prvi po prosjeku skokova u karijeri (22.9), broju skokova u jednoj sezoni (2.149) i prosjeku sezone (27.2 skoka po utakmici), kao i broju skokova na jednoj utakmici (55).

 Vanjski linkovi 
 Spisak vodećih NBA skakača  

Kategorija:Košarkaški izrazi